กรมประชาฯ ปฏิเสธ ส่งตำรวจบุกวิทยุ 92.25
กรุงเทพฯ-19 พ.ค.48นายดุษฎี สินเจิมศิริ อธิบดีกรมประชาสัมพันธ์กล่าวถึงกรณีคลื่นวิทยุชุมชน คนรักประชาธิปไตยเพื่อคุ้มครองผู้บริโภค 92.25 เมกะเฮร์ตซ์ ที่มีกระแสข่าวว่า ถูกแบนเนื่องจากวิจารณ์นโยบายของรัฐบาลนั้น ทางกรมฯ ไม่ได้มีการดำเนินการใดๆ รวมถึงไม่มีการประสานให้ตำรวจเข้าไปตรวจสอบใดๆ ทั้งสิ้น เพียงแต่มีการทำหนังสือเตือนไปเท่านั้น อย่างไรก็ดี อธิบดีกรมประชาสัมพันธ์เห็นว่า จำเป็นต้องเร่งแก้ปัญหาวิทยุชุมชนที่คลื่นรบกวนสถานีหลัก รวมถึงไปรบกวนวิทยุการบิน สิ่งที่ต้องเริ่มดำเนินการโดยเร็วคือ เรื่องวิทยุชุมชนที่มีกำลังส่งมากๆ แล้วไปรบกวนวิทยุการบินที่อาจส่งผลกระทบต่อการบินของเครื่องบิน ซึ่งถือเป็นเรื่องใหญ่ เพราะถ้าเกิดอุบัติเหตุนั่นหมายถึง ชีวิตของผู้โดยสารจำนวนมาก นายดุษฎีกล่าวว่า คณะกรรมการกิจการโทรคมนาคมแห่งชาติ(กทช.) ได้ติดตามเรื่องนี้อยู่ โดยขณะนี้มีวิทยุชุมชนกว่า 2000 สถานีที่รบกวนสถานีหลักต่างๆ ส่วนการดำเนินการจะเป็นหน้าที่ของใครนั้นยังไม่แน่ชัด แต่ไม่เกี่ยวกับกรมประชาสัมพันธ์เพราะคลื่นที่เป็น .25 หรือ.75 ไม่ได้รับการอนุญาตจากกรม ส่วนการดำเนินการสั่งยุบสถานีวิทยุชุมชนที่ทำผิดนั้น ขณะนี้ยังมีช่องว่างทางกฎหมายอยู่เพราะคณะกรรมการกิจการกระจายเสียงและกิจการโทรทัศน์แห่งชาติ(กสช.) ยังไม่เกิด ซึ่งหากมีกสช.แล้วทุกอย่างก็จะดำเนินการได้เพราะกสช.มีอำนาจเรื่องนี้โดยตรงตามรัฐธรรมนูญ 
กรุงเทพฯ-19 พ.ค.48 นายดุษฎี สินเจิมศิริ อธิบดีกรมประชาสัมพันธ์กล่าวถึงกรณีคลื่นวิทยุชุมชน คนรักประชาธิปไตยเพื่อคุ้มครองผู้บริโภค 92.25 เมกะเฮร์ตซ์ ที่มีกระแสข่าวว่า